**Ministru kabineta noteikumu projekta “Civilā eksperta sociālās rehabilitācijas izdevumu segšanas kārtība” (VSS-459) sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma (turpmāk – Likums) 13. panta piektā daļa paredz, ka Ministru kabinets nosaka kārtību, kādā civilajam ekspertam pēc atgriešanās no starptautiskās misijas vai operācijas sedz sociālās rehabilitācijas izdevumus.Ministru prezidenta 2020. gada 4. februāra rezolūcija Nr. 12/2020-JUR-5 ar uzdevumu sagatavot un noteiktā kārtībā iesniegt Ministru kabinetā Likuma (2020. gada 16. janvāra likuma “Grozījumi Starptautiskās palīdzības likumā” redakcijā) 13. panta piektajā daļā minētā tiesību akta projektu, attiecīgi nodrošinot pārejas noteikumu 6. punktā Ministru kabinetam dotā uzdevuma izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Likuma 13. panta piektajā daļā noteiktais deleģējums līdz 2020. gada 30. jūnijam tika īstenots saskaņā ar Ministru kabineta 2017. gada 30. maija noteikumiem Nr. 274 “Kārtība, kādā civilajam ekspertam pēc atgriešanās no starptautiskās misijas sedz sociālās rehabilitācijas izdevumus” (turpmāk – Noteikumi Nr. 274). Ievērojot, ka pēc grozījumiem Likumā deleģējums Ministru kabineta noteikumu izdošanai ir ietverts Likuma 13. panta piektajā daļā (iepriekš – Likuma 13. panta 3.1 daļā), nepieciešams Noteikumus Nr. 274 tehniski pārizdot.Papildus tam, atsaucoties uz Likuma 1. pantā iekļauto starptautiskās operācijas definīciju un visa likuma teksta papildināšanu ar jēdzienu “operācija” attiecīgajā locījumā, noteikumu projekta teksts līdztekus jēdzienam “starptautiskā misija” ir papildināts ar jēdzienu “operācija” atbilstošā locījumā. Tas veikts, lai Latvijas civilie eksperti, kas atgriežas no dalības Ziemeļatlantijas līguma organizācijas (turpmāk – NATO) vai Eiropas Savienības (turpmāk - ES) dalībvalsts vai starptautisko organizāciju – Apvienoto Nāciju Organizācijas, NATO, Eiropas Drošības un sadarbības organizācijas un ES Kopējās drošības un aizsardzības politikas (turpmāk – KDAP) ietvaros īstenotajām misijām un operācijām, kuru mērķis ir miera uzturēšana, konfliktu novēršana un starptautiskās drošības nodrošināšana, varētu Latvijā saņemt sociālās rehabilitācijas pakalpojumus. Saskaņā ar Sociālās palīdzības un sociālo pakalpojumu likuma 15.1 pantu sociālās rehabilitācijas pakalpojumus civilajiem ekspertiem pēc atgriešanās no starptautiskās misijas vai operācijas sniedz Sociālās integrācijas valsts aģentūra.Valsts pārvaldes pakalpojumu “Sociālās rehabilitācijas pakalpojumi civilajiem ekspertiem” var pieteikt, izmantojot gan klātienes, gan neklātienes kanālus. Minēto valsts pārvaldes pakalpojumu var saņemt tikai klātienē, savukārt atsevišķos gadījumos iespējams saņemt arī elektroniski (piemēram, videokonferences režīmā).Lai apvienotu vienā tiesību aktā normatīvos regulējumus par jautājumiem, kas saistīti ar civilo ekspertu dalību starptautiskajās misijās un operācijās, paredzēts, ka šie noteikumi tiks apvienoti ar izstrādē esošajiem Ministru kabineta noteikumiem par civilo ekspertu nosūtīšanu dalībai starptautiskajās misijās un operācijās (VSS - 481), šos noteikumus pievienojot minētajam regulējumam. Ievērojot, ka arī šobrīd ir nepieciešams normatīvais regulējums par kārtību, kādā civilajam ekspertam pēc atgriešanās no starptautiskās misijas vai operācijas sedz sociālās rehabilitācijas izdevumus, paredzēts, ka šie noteikumi būs spēkā līdz izstrādē esošā regulējuma apstiprināšanai Ministru kabinetā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Labklājības ministrija. |
| 4. | Cita informācija | Izdevumus, kas saistīti ar sociālās rehabilitācijas pakalpojumu sniegšanu, sedz civilo ekspertu izvirzošā institūcija tai piešķirto budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar fiziskās un juridiskās personas, kuras piedalās starptautiskās palīdzības aktivitāšu īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji aicināti līdzdarboties, rakstiski sniedzot viedokli par projektu tā izstrādes stadijā līdz 2020. gada 25. maijam. Projekts 2020. gada 11. maijā publicēts Ārlietu ministrijas tīmekļvietnē, sadaļā “Ārlietu ministrijas ierosinātie un saskaņošanas procesā esošie tiesību aktu projekti”, adrese: <https://www.mfa.gov.lv/aktualitates/zinas/projekti-un-lemumi-valdiba/arlietu-ministrijas-ierosinatie-un-saskanosanas-procesa-esosie-tiesibu-aktu-projekti> . |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija un Labklājības ministrija, kā arī institūcija, kas izvirza civilos ekspertus dalībai starptautiskajās misijās un operācijās normatīvajos aktos par starptautisko palīdzību noteiktajā kārtībā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija.  |
| 3. | Cita informācija | Nav. |

Ārlietu ministrs E. Rinkēvičs

Pastare 67015920

valda.pastare@mfa.gov.lv